2014 m. birželio 11 d. Ekonomikos komiteto posėdyje:

1. SVARSTYTA. Kelių įstatymo 2 ir 11 straipsnių pakeitimo ir papildymo įstatymo projektas Nr. XIIP-1348.
            Kalbėjo: Remigijus Žemaitaitis, Jurgis Razma, Artūras Skardžius, Vladislav Kondratovič,  Remigijus Šimašius, Mantas Kerdokas, Birutė Vėsaitė. 

NUTARTA. Įstatymo projekto svarstyme daryti pertrauką.

Balsavimo rezultatai: už – 4, prieš – 1, susilaikė  – 1. 


2. SVARSTYTA. Aviacijos įstatymo Nr. VIII-2066 2, 58 straipsnių ir priedo pakeitimo įstatymo projektas Nr. XIIP-1752 ES.

Kalbėjo: Remigijus Žemaitaitis, Mantas Kerdokas.
NUTARTA:
1. Pritarti iniciatorių pateiktam įstatymo projektui ir komiteto išvadai.

2. Komiteto paskirtas pranešėjas: Jurgis Razma.

Pritarta bendru sutarimu.
             3. SVARSTYTA. Viešųjų pirkimų įstatymo Nr. X-471 10 straipsnio pakeitimo įstatymo projektas Nr. XIIP-1594.


Kalbėjo: Remigijus Žemaitaitis, Jurgis Razma, Karolis Dieninis, Audronė Railaitė, Birutė Mačiunskienė, Birutė Vėsaitė, Artūras Skardžius, Remigijus Šimašius.

 NUTARTA:
1. Pritarti iniciatorių pateiktam įstatymo projektui ir komiteto išvadai.

2. Komiteto paskirtas pranešėjas: Arvydas Mockus


Balsavimo rezultatai: už – 5, prieš – 1, susilaikė  – 2.

4. SVARSTYTA. Klaipėdos valstybinio jūrų uosto įstatymo Nr. I-1340 24 straipsnio pakeitimo įstatymo projektas Nr. XIIP-1802 ES.

            Kalbėjo: Remigijus Žemaitaitis, Eglė Vyšniauskaitė, Artūras Skardžius, Ieva Dosinaitė, Birutė Vėsaitė, Karolis Dieninis, Kęstutis Daukšys, Remigijus Šimašius, Jurgis Razma.
NUTARTA. 

1. Įstatymo projekto svarstyme daryti pertrauką. 

2. Prašyti Lietuvos Respublikos Vyriausybės parengti ir pateikti Ekonomikos komitetui teisės aktų projektus (pasiūlymus), kuriais būtų įgyvendinamos svarstomo įstatymo projekto nuostatos, apsaugoti uosto žemės nuomininkų teisėti lūkesčiai.

Balsavimo rezultatai: už – 6, prieš – 2.

5. SVARSTYTA. Metrologijos įstatymo 1, 2, 6, 7, 8, 9, 10, 12, 15, 18, 19, 22, 23 straipsnių pakeitimo ir papildymo įstatymo Nr. XII-697 9 straipsnio pakeitimo įstatymo projektas Nr. XIIP-1537.


Kalbėjo:  Remigijus Žemaitaitis, Artūras Skardžius, Algirdas Skripėta, Kęstutis Daukšys, Remigijus Šimašius.
 NUTARTA:
1. Pritarti iniciatorių pateiktam įstatymo projektui ir komiteto išvadai.

2. Komiteto paskirtas pranešėjas: Dainius Kreivys.

Balsavimo rezultatai: už – 7, susilaikė – 1.

6. SVARSTYTA. Valstybinio audito ataskaita „Centralizuoti viešieji pirkimai“.

Kalbėjo: Remigijus Žemaitaitis,  Zita Valatkienė, Nijolė Mickuvienė, Birutė Vėsaitė, Vaida Vaitkevičiūtė-Daugvilė, Kęstutis Daukšys, Artūras Skardžius, Birutė Mačiunskienė.


Valstybės kontrolės 2-ojo audito departamento direktorė Zita Valatkienė komiteto nariams apibendrino  atlikto audito „Centralizuoti viešieji pirkimai“ rezultatus ir  pažymėjo, kad šio  audito tikslas buvo įvertinti  ar racionaliai naudojamos viešojo sektoriaus lėšos vykdant centralizuotus viešuosius pirkimus per centrinę perkančiąją organizaciją Všį CPO LT  (toliau -  CPO). Pranešėjos teigimu, audito metu paaiškėjo, kad perkančiosios organizacijos nepakankamai komunikuoja su CPO LT ir pastaroji neturi informacijos apie nepatikimus tiekėjus bei sutarčių vykdymo kokybę. Pasitaiko atvejų, kai pristatomos nekokybiškos, brangesnės arba ne tos prekės, kai suteikiamos nekokybiškos paslaugos ar darbai. Valstybės kontrolė pateikė Ūkio ministerijai ir CPO LT rekomendacijas padėsiančias racionaliau naudoti valstybės lėšas ir administracinius išteklius. 

Ūkio ministerijos atstovai supažindino su audito ataskaitoje skirtų rekomendacijų įgyvendinimo eiga. 

Komiteto nariai domėjosi audito ataskaitose pateiktų  rekomendacijų įgyvendinimo tvarka, institucijos vadovų atsakomybės, kai neįgyvendinami audito ataskaitoje nurodyti pažeidimai, klausimais,  savivaldybių problemomis vykdant centralizuotus viešuosius pirkimus per CPO.
Komitetas, išklausęs  pateiktą informaciją,  sprendimą šiuo klausimu priims kitame komiteto posėdyje. 

7. SVARSTYTA. Valstybinės kainų ir energetikos kontrolės komisijos  pristatymas  „Dėl Bendro interesų projektų  eigos bei jų finansavimo galimybių  Europos infrastruktūros    tinklų priemonės fondo lėšomis“.

Kalbėjo: Remigijus Žemaitaitis, Darius Biekša, Artūras Skardžius, Kęstutis Daukšys, Renatas Pocius, Birutė Vėsaitė, Dainius Kreivys, Žydrūnė Juodkienė.
 Išklausyta Valstybinės kainų ir energetikos kontrolės komisijos  informacija apie gamtinių dujų, elektros energijos sektorių bendro intereso projektų derinimo Komisijoje rezultatus.

8. SVARSTYTA. Pasirengimas Valstybės ir savivaldybės įmonių įstatymo 15 straipsnio 3 dalies pakeitimo įstatymo projekto XIIP-1526 svarstymui.
Kalbėjo Remigijus Žemaitaitis.
NUTARTA. Komiteto išvadų rengėjais paskirti K.Daukšį, D.Kreivį,  komiteto biuro patarėją  D.Šaltmerį.

Pritarta bendru sutarimu.


9. SVARSTYTA. Pasirengimas Elektros energetikos įstatymo Nr. VIII-1881 2 ir 67 straipsnių pakeitimo įstatymo projekto Nr. XIIP-1893 svarstymui.
Kalbėjo Remigijus Žemaitaitis.
NUTARTA. Komiteto išvadų rengėjais paskirti K.Daukšį, D.Kreivį, A.Skardžių,  komiteto biuro patarėjas R.Duburaitę, R.Petkūnienę.

Pritarta bendru sutarimu.


10. SVARSTYTA. Pasirengimas Energetikos įstatymo Nr. IX-884 6 ir 15 straipsnių pakeitimo įstatymo projekto Nr. XIIP-1758 svarstymui.

Kalbėjo Remigijus Žemaitaitis.

NUTARTA. Komiteto išvadų rengėjais paskirti  R.Žilinską, A.Skardžių, komiteto biuro patarėjas R.Duburaitę, R.Petkūnienę.

Pritarta bendru sutarimu.

11. SVARSTYTA. Pasirengimas Viešųjų pirkimų įstatymo Nr. I-1491 33 straipsnio pakeitimo įstatymo projekto Nr. XIIP-1813 svarstymui.
Kalbėjo Remigijus Žemaitaitis.

NUTARTA:

1.  Komiteto išvadų rengėjais paskirti  R.Žemaitaitį,  B.Vėsaitę, R.Šimašių,  komiteto biuro patarėją  D.Šaltmerį.

2. Prašyti LR Seimo valdybos kreiptis į LR Vyriausybę pateikti išvadą Viešųjų pirkimų įstatymo Nr. I-1491 33 straipsnio pakeitimo įstatymo projektui Nr. XIIP-1813.

Pritarta bendru sutarimu.

12. SVARSTYTA. Pasirengimas 1.  Juridinių asmenų registro įstatymo Nr. IX-368 3 straipsnio pakeitimo, Įstatymo papildymo 11 ir 41 straipsniais ir priedu įstatymo projekto Nr. XIIP-1826;


2. Akcinių bendrovių įstatymo Nr. VIII-1835 75 ir 76 straipsnių ir priedo pakeitimo įstatymo projekto Nr. XIIP-1828 svarstymui.
Kalbėjo Remigijus Žemaitaitis.

NUTARTA. Komiteto išvadų rengėjais  paskirti Z.Jedinskij, R.Šimašių, komiteto biuro patarėją D.Šaltmerį.

Pritarta bendru sutarimu.


14. SVARSTYTA. Dėl kreipimosi į  LR Seimo valdybą, prašyti  LR  Vyriausybės pateikti išvadą  Nekilnojamojo turto brokerių įstatymo projektui Nr. XIIP-1294(2).

Kalbėjo Remigijus Žemaitaitis.


NUTARTA. Prašyti LR Seimo valdybos kreiptis į LR Vyriausybę pateikti išvadą Nekilnojamojo turto brokerių įstatymo projektui Nr. XIIP-1294(2).

Pritarta bendru sutarimu.


15. SVARSTYTA. Dėl kreipimosi į  LR Seimo valdybą, prašyti  LR  Vyriausybės pateikti išvadas šiems įstatymų projektams:

 1. Šilumos ūkio įstatymo 11, 12, 16, 27 ir 29 straipsnių pakeitimo ir papildymo įstatymo projektui Nr. XIIP-1214;

2. Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 13 straipsnio pakeitimo ir Įstatymo papildymo priedu įstatymo projektui Nr. XIIP-1215. 

Kalbėjo Remigijus Žemaitaitis.


NUTARTA. Prašyti LR Seimo valdybos kreiptis į LR Vyriausybę pateikti išvadas šiems įstatymų projektams::

 
1. Šilumos ūkio įstatymo 11, 12, 16, 27 ir 29 straipsnių pakeitimo ir papildymo įstatymo projektui Nr. XIIP-1214;


2. Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 13 straipsnio pakeitimo ir Įstatymo papildymo priedu įstatymo projektui Nr. XIIP-1215. 

Pritarta bendru sutarimu.


